02012561810000008 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1256 


18 Οκτωβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επέκταση κήρυξης - Οριοθέτηση Αρχαιολογικού Χώ¬ 


ρου του Βριοκάστρου Άνδρου. 1 

Κήρυξη περιοχής Κοινότητας Ζωοδόχου Πηγής Φαρ¬ 
σάλων ως Αρχαιολογικού Χώρου. 2 

Χορήγηση άδειας ίδρυσης και λειτουργίας Ωδείου 

στην Αση μίνα Δάκο υ. 3 

Χορήγηση άδειας ίδρυσης και λειτουργίας Ωδείου 
στην Ομόρρυθμη Εταιρεία «Κ. Αγγελάκου και Σία 

Ο.Ε.». 4 

Έγκριση μεταβίβασης της άδειας ίδρυσης και λει- 
τουργίαςτου Ωδείου Αρβανιτίδης καιτροποποίηση 

επωνυμίας. 5 

Έγκριση Οργανισμού Εσωτερικής Υπηρεσίας του Δη¬ 
μοτικού Παιδικού Σταθμού Τσοτυλίου Ν. Κοζάνης. 6 


ΑΠΟΦΑΣΕΙ Σ 

Αριθ. ΥΠΠΟ/ΑΡΧ/Α1/Φ43/41442/2162 (1) 

Επέκταση κήρυξης - Οριοθέτηση Αρχαιολογικού Χώρου 
του Βριοκάστρου Άνδρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/26.7.65) «Κυ¬ 
βέρνηση και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11.90 (ΦΕΚ 
743/τ.Β'/29.11.90) «Εξαίρεση από τον περιορισμό των 
τριών υπογραφών». 

3. Τις διατάξειςτου Κ.Ν. 5351/32 «Περί Αρχ/των». 


4. Τις διατάξειςτου Ν. 1127/81 (ΦΕΚ32/τ.Α'/81), «Περί 
κυρώσεως της εις Λονδίνο, την 6η Μάίου 1969, υπογρα- 
φείσας Ευρωπαϊκής Συμβάσεως δια την προστασία της 
αρχαιολογικής κληρονομιάς». 

5. Την με αρ. ΥΠΠΟ/ΑΡΧ/Α1/Φ43/30691/1845/26.6.97 
(ΦΕΚ 619/τ.Β'/23.7.97), με την οποία κηρύχτηκε ο Λόφος 
Βριοκάστρου Άνδρου ως Αρχαιολογικός Χώρος. 

6. Την ομόφωνη γνωμοδότηση του Τοπικού Συμβουλίου 
Μνημείων Νήσων, όπως διατυπώθηκε στην αρ. 6/9.6.2000 
συνεδρία του, αποφασίζουμε: 

Επεκτείνουμε την κήρυξη του Αρχαιολογικού Χώρου 
Βριοκάστρου Άνδρου, περιμετρικά του ήδη κηρυγμένου 
με την προαναφερόμενη Υπ. Απόφαση (αρ. 5 του προοι¬ 
μίου της παρούσας) Αρχαιολογικού Χώρου, επειδή, ύστε¬ 
ρα από πρόσφατες έρευνες, εντοπίστηκαν τα λείψανα 
(τειχισμένη Ακρόπολη με δεύτερο τείχος εκτός αυτής, 
οικιστικά λείψανα κ.λπ.) σημαντικού προϊστορικού οικι¬ 
σμού της τελικής Νεολιθικής ή Χαλκολιθικής περιόδου 
(:4η χιλιετίαπ.Χ.) και λείψανα κτηρίωντων ιστορικών χρό¬ 
νων, πιθανότατα ρωμαϊκής εποχής. 

Η κηρυσσόμενη περιοχή του Αρχαιολογικού Χώρου ορί¬ 
ζεται στο συνημμένο απόσπασμα Φ.Χ. ΓΎΣ, σε κλίμακα 
5.000, μετά σημεία 1-13,1 τα οποία αντιστοιχούν στα ζεύ¬ 
γη συντεταγμένων του επισυναπτόμενου στην Απόφαση 
αυτή, πίνακα. 

Από τις διατάξεις της παρούσας αποφάσεως δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Σεπτεμβρίου 2000 

Ο ΥΠΟΥΡΓΟΣ 

ΘΕΟΔΩΡΟΣ ΠΑΓΚΑΛΟΣ 

Αριθ. ΥΠΠΟ/ΑΡΧ/Α1/Φ43/37558/1858 (2) 

Κήρυξη περιοχής Κοινότητας Ζωοδόχου Πηγής Φαρσά¬ 
λων ως Αρχαιολογικού Χώρου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις του Ν. 1558/85 (ΦΕΚ 137/Α/26.7.65) 
«Κυβέρνηση και Κυβερνητικά Όργανα». 

2. Την ΥΠΠΟ/ΓΝΟΣ/49610/28.11.90 (ΦΕΚ 
743/τ.Β'/29.11.90) «Εξαίρεση από τον περιορισμό των 
τριών υπογραφών». 

3. Τις διατάξειςτου Κ.Ν. 5351/32 «Περί Αρχ/των». 

4. Τις διατάξειςτου Ν. 1127/81 (ΦΕΚ32/τ.Α'/81), «Περί 
κυρώσεως της εις Λονδίνο, την 6η Μάίου 1969, υπογρα- 
φείσας Ευρωπαϊκής Συμβάσεως δια την προστασία της 
αρχαιολογικής κληρονομιάς». 

5. Την ομόφωνη γνωμοδότηση του Τοπικού Συμβουλίου 
Μνημείων Θεσσαλίας, όπως διατυπώθηκε στην αρ. 
6/6.7.2000 συνεδρία του, αποφασίζουμε: 

Κηρύσσουμε ως Αρχαιολογικό Χώρο την περιοχή της 
Κοινότητας Ζωοδόχου Πηγής Φαρσάλων στην οποία σώ¬ 


ζονται ορατά λείψανα δύο επάλληλων ορθογώνιων περι¬ 
βόλων και επιφανειακά ευρήματα ελληνιστικής και ρω¬ 
μαϊκής κεραμεικής.Ο χώρος ταυτίζεται ιστορικά με τη θέ¬ 
ση όπου στρατοπέδευσαν οι Ρωμαίοι κατά τη μάχη στις 
Κυνός Κεφαλές. 

Η κηρυσσόμενη περιοχή ορίζεται σε απόσπασμα Φ.Χ. 
Γ.Υ.Σ. (Κλ: 1:5000) με τα σημεία Α, Β, Γ, Δ-Ατα οποία αντι¬ 
στοιχούν στις ακόλουθες συντεταγμένες: 

Α: X = 5850, Ψ = 12900 

Β: 5460 12710 

Γ: 5060 13440 

Δ: 5630 13710 

Από τις διατάξεις της παρούσας αποφάσεως δεν προ- 
καλείται δαπάνη σε βάρος του Κρατικού Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Σεπτεμβρίου 2000 

Ο ΥΠΟΥΡΓΟΣ 

ΘΕΟΔΩΡΟΣ ΠΑΓΚΑΛΟΣ 

Αριθ. ΥΠ.ΠΟ/ΚΑΤΕΧΝ/Δ/35113 (3) 

Χορήγηση άδειας ίδρυσης και λειτουργίας Ωδείου 
στην Ασημίνα Δάκου. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργανα». 

2. Το Π. Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «περί ρυθμίσεως θεμάτων, αφορώντων 
εις τον κανονισμό λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσ/νίκης». 

5. Το άρθρο 29του Ν. 1158/81 «περί οργανώσεως καιδι- 
οικήσεως Σχολών Ανωτέρας Καλλιτεχνικής Εκπαίδευσης». 

6. Το άρθρο 41 του Ν. 1597/86 «προστασία και ανάπτυ¬ 
ξη της Κινηματογραφίας, και άλλες διατάξεις του Υπουρ¬ 
γείου Πολιτισμού». 

7. Την απόφαση αριθμ. ΥΠ.ΠΟ/ΓΝΟΣ/33992/31.8.87 
«προϋποθέσεις λειτουργίας τμήματος Κλασικής Κιθά¬ 
ρας», (ΦΕΚ500/Β/87). 

8. Την απόφαση αριθμ. ΥΠ.ΠΟ/ΓΝΌΣ/49095/30.10.91 
«Μεταβίβαση αρμοδιοτήτων Υπουργού, και δικαιώματος 
υπογραφής «Με εντολή Υπουργού» στους Γεν. Γραμμα- 
τείς, Γεν. Δ/ντές, Προϊσταμένους Δ/νσεων, Τμημάτων, 
Γραφείων, της Κ.Υ. του ΥΠ.ΠΟ» (ΦΕΚ 987/Β/28.11.91). 

9. Το από 11.9.2000 πρακτικό αυτοψίας, της Επιτροπής 
Ελέγχου καταλληλότητας κτιριακών εγκαταστάσεων, 
μουσικών εκπαιδευτηρίων. 

10. Την από 12.7.2000 αίτηση, μετά συνημμένα δικαιο- 
λογητικά, αποφασίζουμε: 

1. Χορηγούμε στην Ασημίνα Δάκου, άδεια ίδρυσης και 
λειτουργίας Ωδείου που θα στεγαστεί στο κτίριο, επί της 
οδού Μ. Ασίας 60, στην Τερψιθέα Άνω Γλυφάδας και θα 
έχει επωνυμία «ΩΔΕΙΟ ΣΑΠΦΩ». 

2. Το Ωδείο, θα λειτουργήσει τις εξής Σχολές και Τμή¬ 
ματα: 

Α. Σχολή Ανωτέρων Θεωρητικών Μαθημάτων και Συν- 
θέσεως, με τμήματα: 1. ωδικής, 2. αρμονίας, 3. ενοργά- 
νωσης, 4. αντίστιξης, 5. φυγής, 6. σύνθεσης. 

Β. Σχολή Ενοργάνου Μουσικής, με τμήματα: 1. πλη- 
κτών, 2. εγχόρδων, 3. πνευστών, 4. κλασικής κιθάρας. 

Γ. Σχολή Μονωδίας, με τμήμα μονωδίας. 

Δ. Σχολή Βυζαντινής Μουσικής. 

3. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των 15 σπουδαστών. 

4. Η άδεια ισχύει από το σχολικό έτος 2000 - 2001. 

5. Από τις διατάξεις αυτής της απόφασης, δεν προκα- 
λείται δαπάνη, σε βάρος του Κρατικού προϋπολογισμού. 

Οι αποφάσεις αριθμ. ΚΑΤΕΧΝ/Δ/36550/2314/26.9.86 
«χορήγηση άδειας ίδρυσης και λειτουργίας Μουσικής 
Σχολής, στην Ασημίνα Δάκου» (ΦΕΚ777/Β/31.10.86), και 
ΚΑΤΕΧΝ/Δ/12950/5.7.96 «Έγκριση μεταστέγασης της 
Μουσικής Σχολής «ΣΑΠΦΩ», παύουν να ισχύουν, από την 
έναρξη ισχύος της παρούσης. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 27 Σεπτεμβρίου 2000 
Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 


Αριθ. ΥΠ.ΠΟ/ΚΑΤΕΧΝ/Δ/35326 (4) 

Χορήγηση άδειας ίδρυσης και λειτουργίας Ωδείου στην 
Ομόρρυθμη Εταιρεία «Κ. Αγγελάκου και Σία Ο.Ε.». 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργα¬ 
να». 

2. Το Π. Δ/γμα 941/77 «περί Οργανισμού του Υπουργεί¬ 
ου Πολιτισμού και Επιστημών». 

3. Το Β. Δ/γμα 16/66 «περί ιδρύσεως ιδιωτικών μουσικών 
ιδρυμάτων». 

4. Το Ν. 299/76 «περί ρυθμίσεως θεμάτων, αφορώντων 
εις τον κανονισμό λειτουργίας των ιδιωτικών μουσικών 
ιδρυμάτων, ως και το από 11.11.57 Β.Δ. «περί κυρώσεως 
του εσωτερικού κανονισμού του Ωδείου Θεσ/νίκης». 

5. Τοάρθρο29τουΝ. 1158/81 «περί οργανώσεως και δι- 
οικήσεως Σχολών Ανωτέρας Καλλιτεχνικής Εκπαίδευ¬ 
σης». 

6. Το άρθρο 41 του Ν. 1597/86 «προστασία και ανάπτυ¬ 
ξη της Κινηματογραφίας, και άλλες διατάξεις του Υπουρ¬ 
γείου Πολιτισμού». 

7. Την απόφαση αριθμ. ΥΠ.ΠΟ/ΓΝΟΣ/33992/31.8.87 
«προϋποθέσεις λειτουργίας τμήματος Κλασικής Κιθά¬ 
ρας», (ΦΕΚ 500/Β/87). 

8. Την απόφαση αριθμ. ΥΠ.ΠΟ/ΓΝΌΣ/49095/30.10.91 
«Μεταβίβαση αρμοδιοτήτων Υπουργού, και δικαιώματος 
υπογραφής «Με εντολή Υπουργού» στους Γεν. Γραμμα¬ 
τείς, Γεν. Δ/ντές, Προϊσταμένους Δ/νσεων, Τμημάτων, 
Γραφείων, της Κ.Υ. του ΥΠ.ΠΟ» (ΦΕΚ987/Β/28.11.91). 

9. Το από 30.8.2000 πρακτικό αυτοψίας, της Επιτροπής 
Ελέγχου καταλληλότητας κτιριακών εγκαταστάσεων, 
μουσικών εκπαιδευτηρίων. 

10. Την από 13.7.2000 αίτηση, μετά συνημμένα δικαιο- 
λογητικά, αποφασίζουμε: 

1. Χορηγούμε στην Ομόρρυθμη Εταιρεία «Κ. Αγγελά- 
κου και Σία Ο.Ε.», άδεια ίδρυσης και λειτουργίας Ωδείου 
που θα στεγαστεί στο κτίριο επί της οδού Αφροδίτης 116 
&Αχιλλέως, στο Π. Φάληρο, και θα έχει επωνυμία «ΩΔΕΙΟ 
ΤΕΧΝΗΣ Π. ΦΑΛΗΡΟΥ - Κ. Αγγελάκου». 

2. Το Ωδείο, θα λειτουργήσει τις εξής Σχολές και Τμή¬ 
ματα: 

Α. Σχολή Ανωτέρων Θεωρητικών Μαθημάτων και Συν- 
θέσεως, με τμήματα: 1. ωδικής, 2. αρμονίας, 3. ενοργά- 
νωσης, 4. αντίστιξης, 5. φυγής, 6. σύνθεσης. 

Β. Σχολή Ενοργάνου Μουσικής, με τμήματα: 1. πλη- 
κτών, 2. εγχόρδων, 3. πνευστών, 4. κλασικής κιθάρας. 

Γ. Σχολή Μονωδίας, με τμήμα μονωδίας. 

Δ. Σχολή Βυζαντινής Μουσικής. 

3. Στην αίθουσα ομαδικής διδασκαλίας, δεν επιτρέπεται 
η φοίτηση περισσοτέρων των 15 σπουδαστών. 

4. Η άδεια ισχύει από το σχολικό έτος 2000 - 2001. 

5. Από τις διατάξεις αυτής της απόφασης, δεν προκα- 
λείται δαπάνη, σε βάρος του Κρατικού προϋπολογισμού. 

Η απόφαση αυτή, να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 2000 

Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

Αριθ. ΥΠ.ΠΟ/ΚΑΤΕΧΝ/Δ/48249 (5) 

Έγκριση μεταβίβασης της άδειας ίδρυσης και λειτουργίας 

του Ωδείου Αρβανιτίδης και τροποποίηση επωνυμίας. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τον Ν. 1558/85 «Κυβέρνηση και Κυβερνητικά Όργα¬ 
να». 

2. Το Π.Δ. 941/77 «Περί Οργανισμού του Υπουργείου 
Πολιτισμού». 

3. Το Β.Δ. 16/1966 «Περί ιδρύσεως ιδιωτικών μουσικών 
ιδρυμάτων». 

4. Την αριθμ. ΥΠ.ΠΟ/ΚΑΤΕΧΝ/Δ/25984/19.6.1990 από¬ 
φασή μας «χορήγηση άδειας ίδρυσης και λειτουργίας 
Ωδείου στην ομόρρυθμη εταιρεία Β. Κιρκανίδης - Α. Αρ¬ 
βανιτίδης ΟΈ.» (ΦΕΚ 407/τ.Β/5.7.1990), την αριθμ. 
ΥΠ.ΠΘ/ΚΑΤΕΧΝ/Δ/60007/29.12.1995 «Τροποποίηση 
επωνυμίας Ωδείου) (ΦΕΚ49/τ.Β/19.1.1996). 

5. Την απόφαση αριθμ. ΥΠ.ΠΟ/ΓΝΟΣ/49095/30.10.91 
«Μεταβίβαση αρμοδιοτήτων Υπουργού και δικαιώματος 
υπογραφής «Με εντολή Υπουργού» στους Γεν. Γραμμα¬ 
τείς, Γεν. Δ/ντές, Προϊσταμένους Δ/νσεων, Τμημάτων, 
Γραφείων, της Κ.Υ. του ΥΠ.ΠΟ» (ΦΕΚ987/Β/28.11.91). 

6. Την από 6.9.1999 αίτηση, του Μουσικοκαλλιτεχνικού 
συλλόγου Σερρών Αρίων με τα συνημμένα δικαιολογητι- 
κά, αποφασίζουμε: 

1. Εγκρίνουμε τη μεταβίβαση της άδειας ίδρυσης και 
λειτουργίας του Ωδείου Αρβανιτίδης στον Μουσικοκαλλι- 
τεχνικό και Πολιτιστικό σύλλογο Σερρών - Ο Αρίων και 
τροποποιούμε την επωνυμία του Ωδείου Αρβανιτίδης η 
οποία στο εξής θα είναι «Ωδείο Αρίων Σερρών». 

2. Από τις διατάξεις αυτής της απόφασης, δεν προκα- 
λείται δαπάνη σε βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 28 Σεπτεμβρίου 2000 
Με εντολή Υπουργού 
Ο Διευθυντής 
Π. ΠΟΛΥΧΡΟΝΟΠΟΥΛΟΣ 

□ 

Αριθ. 9199 οικ. (6) 

Έγκριση Οργανισμού Εσωτερικής Υπηρεσίας του Δημο¬ 
τικού Παιδικού Σταθμού Τσοτυλίου Ν. Κοζάνης. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του Ν. 2503/97. 

2. Τις διατάξεις του άρθρου 8 του Ν. 2307/95. 

3. Την από 6.7.2000 θετική γνωμοδότηση του Υπηρε¬ 
σιακού Συμβουλίου του άρθρου 8 παρ. 4 του Ν. 2307/95. 

4. Την αριθμ. 11/1999 απόφαση Διοικητικού Συμβουλί¬ 
ου του Δημοτικού Παιδικού Σταθμού Τσοτυλίου και την 
αριθμ. 123/1999 απόφαση του Δημοτικού Συμβουλίου 
Δήμου Τσοτυλίου για την έγκριση και ψήφιση του Ο.Ε.Υ. 
του Νομικού Προσώπου, αποφασίζουμε: 

Εγκρίνουμε την 11/1999 απόφαση του Διοικητικού Συμ¬ 
βουλίου του Δημοτικού Παιδικού Σταθμού Τσοτυλίου 
σχετικά με την κατάρτιση και ψήφιση του Οργανισμού 
Εσωτερικής Υπηρεσίας του Νομικού Προσώπου. 

Η συγκρότηση και η διάρθρωση της Υπηρεσίας του Δη¬ 
μοτικού Παιδικού Σταθμού Τσοτυλίου έχει ως ακολούθως: 


ΑΡΘΡΟ 1 

Ο Δημοτικός Παιδικός Σταθμός Τσοτυλίου, δυναμικότη¬ 
τας 70 νηπίων, λειτουργεί ως Κέντρο Προσχολικής Αγω¬ 
γής και έχει σαν Σκοπό την Παροχή Αγωγής στα παιδιά της 
Προσχολικής Ηλικίας ώστε να τα βοηθήσει να αναπτυ¬ 
χθούν ολόπλευρα σωματικά, νοητικά, συναισθηματικά και 
κοινωνικά για να ενταχθούν ομαλά στο Δημοτικό Σχολείο. 

ΑΡΘΡΟ 2 

Η ανωτέρω Οργανική Μονάδα του Δημοτικού Παιδικού 
Σταθμού, διαρθρώνεται στα ακόλουθα Γραφεία: 

Α. Γ ραφείο Διοικητικού - Οικονομικού. 

Β. Γ ραφείο παιδαγωγών Βρεφονηπιοκόμων. 

Γ. Γ ραφείο Μαγείρων - Καθαριότητας. 

ΑΡΘΡΟ 3 

Αρμοδιότητες Γ ραφείου Διοικητικού - Οικονομικού 

Στην αρμοδιότητάτου ανήκουν: 

1. Η εφαρμογή της ισχύουσας κάθε φορά νομοθεσίας 
σχετικά με την υπηρεσιακή κατάσταση του πάσης φύσε- 
ως προσωπικού του Νομικού Προσώπου. 

2. Η τήρηση των μητρώων των ατομικών φακέλων και 
ευρετηρίων του προσωπικού του Νομικού Προσώπου με 
οποιαδήποτε σχέση εργασίας των συνταξιούχων καθώς 
και των δελτίων παρουσίας και η φροντίδα για τη συνεχή 
παρακολούθηση και ενημέρωσή τους. 

3. Η σύνταξη παραστατικών στοιχείων πληρωμής του 
υπηρετούντος προσωπικού και η κοινοποίηση των μετα¬ 
βολών στο αρμόδιο γραφείο. 

4. Η διεξαγωγή όλων εκείνων των διαδικασιών που είναι 
απαραίτητες για την πρόσληψη του προσωπικού, τις προα¬ 
γωγές, απολύσεις, παραιτήσεις, αποσπάσεις, μετατάξεις, 
χορήγησης αδειών, πειθαρχικές υποθέσεις και η κοινοποίη¬ 
σή τους στην αρμόδια υπηρεσία του Νομικού Προσώπου. 

5. Η έκδοση πιστοποιητικών υπηρεσιακών μεταβολών 
για κάθε νόμιμη χρήση. 

6. Η έκδοση εγκυκλίων Προέδρου του Νομικού Προσώ¬ 
που που ρυθμίζουντα εσωτερικά λειτουργικά προβλήμα¬ 
τα των Υπηρεσιών. 

7. Η παρακολούθηση του πειθαρχικού δικαίου που κάθε 
φορά ισχύει για το προσωπικό του Νομικού Προσώπου 
και η σχετική ενημέρωση του Προέδρου του Νομικού 
Προσώπου. 

8. Η σύνταξη του σχεδίου πρότασης Οργανισμού Εσω¬ 
τερικής Υπηρεσίας του Νομικού Προσώπου προκειμένου 
να τεθεί υπόψη όλων των αρμοδίων και των εργαζομένων 
προκειμένου να εκφράσουν τη γνώμη τους. 

9. Η συνεργασία με τον Πρόεδρο του Νομικού Προσώ¬ 
που για την κατάρτιση των θεμάτων της ημερήσιας διά¬ 
ταξης του Διοικητικού Συ μβουλίου και η με ευθύνη και επι- 
μέλειάτου κατά τις κείμενες διατάξεις κοινοποίησή της. 

10. Η επιμέλεια για την προετοιμασία των αποφάσεων 
των οργάνων του Νομικού Προσώπου. 

11. Η τήρηση των πρακτικών των συνεδριάσεων του Δι¬ 
οικητικού Συμβουλίου. 

12. Η υποβολή αντιγράφων των αποφάσεωντου Διοικη¬ 
τικού Συμβουλίου στην αρμόδια Διοικητική Αρχή ή στο 
Δημοτικό Συμβούλιο, ανάλογα με το θέμα, για έγκριση. 

13. Η διαβίβαση στις αρμόδιες υπηρεσίες του Νομικού 
Προσώπου ή του Δήμου των αποφάσεων που είναι σχετι¬ 
κές με τις αρμοδιότητές τους. 

14. Η τήρηση ευρετηρίου αποφάσεων που είναι σχετι¬ 
κές με τις αρμοδιότητές τους. 





ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


17351 


15. Η παραλαβή και η αυθημερόν πρωτοκόλληση των 
κάθε φύσεως εισερχομένων εγγράφων. 

16. Η έγκαιρη διεκπεραίωση στα γραφεία των εγγρά¬ 
φων. 

17. Η παραλαβή και ταξινόμηση των προοριζομένων για 
αρχειοθέτηση εγγράφων. 

18. Η διεκπεραίωση κάθε εισερχομένου ή εξερχόμενου 
εγγράφου και η τήρηση των βιβλίων παράδοσης. 

19. Η τήρηση του Γενικού Αρχείου του Νομικού Προσώ¬ 
που και η εισήγηση για την καταστροφή του θεωρούμε¬ 
νου σαν άχρηστου, όταν απαιτείται. 

20. Η τήρηση του Αρχείου όλων των Υπηρεσιών του Νο¬ 
μικού Προσώπου καθώς και του Αρχείου της Εφημερίδας 
της Κυβερνήσεως. 

21. Η μέριμνα για την τοιχοκόλληση και κοινοποίηση 
των διακηρύξεων των δημοπρασιών, των εγγράφων και 
των πιστοποιητικών των διαφόρων Αρχών. 

22. Η ευθύνη κάθε εισφοράς και εσόδου του Νομικού 
Προσώπου. 

23. Η έκδοση των βεβαιωτικών σημειωμάτων των οίκο- 
θεν εισπράξεων των υπόχρεων, όταν αυτό απαιτείται. 

24. Η επιμέλεια της εκκαθάρισης και εντολής πληρωμής 
κάθε δαπάνης. 

25. Ο έλεγχος των προβλεπόμενων από το Νόμο δικαι- 
ολογητικών κάθε δαπάνης. 

26. Ο έλεγχος της διαπίστωσης για την πληρωμή της 
δαπάνης. 

27. Η αναγνώριση των πιστωτών του Νομικού Προσώ¬ 
που με την προσυπογραφή των πράξεων εκκαθάρισης και 
αναγνώρισης και έκδοσης των σχετικών χρηματικών 
ενταλμάτων μέσα στις πιστώσεις του προϋπολογισμού. 

28. Η καταχώριση των ενταλμάτων στα οικεία βιβλία και 
η αποστολή τους στο Ταμείο για εξόφληση. 

29. Η τήρηση των από το Νόμο προβλεπόμενων βιβλίων. 

30. Η σύνταξη μισθοδοτικών καταστάσεων όλου του 
προσωπικού του Νομικού Προσώπου η μέριμνα για την 
τακτική και έγκαιρη πληρωμή τωνπάσης φύσεως αποδο¬ 
χών όλωντων μισθωτώντου Νομικού Προσώπου και εκτέ¬ 
λεση κάθε εργασίας σχετικής με την ασφάλισή τους. 

31. Η επιμέλεια για την παρακράτηση και απόδοση των 
προστίμων που επιβάλλονται στο προσωπικό καθώς και η 
συνεργασία με το γραφείο προσωπικού για κάθε θέμα 
που αφορά στους εργαζόμενους. 

32. Η διενέργεια κάθε σχετικής πράξης με την προμή¬ 
θεια όλωντων ειδώνγια τις ανάγκες του Νομικού Προσώ¬ 
που και τη λειτουργία του Παιδικού Σταθμού, με την επί¬ 
βλεψη του προϊσταμένου. 

33. Η επιμέλεια της έγκαιρης και κανονικής παραλαβής 
από την αρμόδια επιτροπή προμήθειας και η ευθύνη πα¬ 
ράδοσης, αυτών στην αποθήκη του Παιδικού Σταθμού, 
δυνάμει αποδεικτικών στοιχείων παραλαβής του υπευθύ¬ 
νου για τη διαφύλαξή τους. 

34. Η σύνταξη σχεδίων προϋπολογισμού - απολογισμού 
προκειμένου να τεθεί υπόψη του προϊσταμένου πριν δια¬ 
βιβαστεί στο Διοικητικό Συμβούλιο. 

35. Η εκτέλεση κάθε εργασίας που αφορά στα θέματα 
του προϋπολογισμού και η πορεία παρακολούθησής του 
και σύνταξη σχετικής εισήγησης για αναμόρφωσή του, 
όπου και όταν παρίσταται ανάγκη. 

36. Η επιμέλεια της σύνταξης αιτιολογημένης έκθεσης 
επί του απολογισμού εσόδων και εξόδων του Νομικού 
Προσώπου. 

37. Η συγκέντρωση των τίτλων κάθε κινητής και ακίνη¬ 


της περιουσίας του Νομικού Π ροσώπου καθώς και των δι¬ 
καιωμάτων νομής και κατοχής, από το Νομικό Πρόσωπο, 
σε συνεργασία με τη Νομική Υπηρεσία του Δήμου. 

38. Η τήρηση αρχείου των κληροδοτημάτων και δωρεών. 

ΑΡΘΡΟ 4 

Αρμοδιότητες Γ ραφείου Παιδαγωγών 
Βρεφονηπιοκόμων 

Πέραν των οριζομένων στον Κανονισμό Λειτουργίας 
του Νομικού Προσώπου, στην αρμοδιότητα των υπαλλή¬ 
λων ανήκουν: 

1. Η σωστή ψυχοσωματική υγεία και ψυχοκινητική εξέ¬ 
λιξη των φιλοξενούμενων παιδιών με την πραγματοποίη¬ 
ση προγραμμάτων, ανάλογα με την ηλικία τους και σύμ¬ 
φωνα με τον ισχύοντα Κανονισμό Λειτουργίας του Νομι¬ 
κού Προσώπου. 

2. Η εισήγηση στον προϊστάμενο για τον έγκαιρο εφο¬ 
διασμό των αιθουσών με τα απαραίτητα είδη. 

3. Η Συμμετοχή στο σχεδίασμά του προσχολικού προ¬ 
γράμματος. 

4. Η φροντίδα για την απασχόληση των παιδιών, σύμ¬ 
φωνα με το ημερήσιο πρόγραμμα. 

5. Η ευθύνη για τα εποπτικά μέσα διδασκαλίας, το εκ¬ 
παιδευτικό υλικό και γενικά κάθε υλικό που τους έχει δια¬ 
τεθεί. 

6. Η Παρακολούθηση στη διανομή φαγητού στα παιδιά 
και η φροντίδα τους κατά την ώρα του φαγητού. 

7. Η φροντίδα για τη διατήρηση επικοινωνίας με τους 
γονείς και η ενημέρωσή τους για τη συμπεριφορά και την 
ψυχοσωματική υγεία των παιδιών τους. 

8. Η φροντίδα για την καθημερινή παρουσία των παι¬ 
διών στον Παιδικό Σταθμό. 

ΑΡΘΡΟ 5 

Αρμοδιότητες Γ ραφείου Μαγείρων - Καθαριότητας 

Πέραν των οριζομένων στον Κανονισμό Λειτουργίας 
του Νομικού Προσώπου, στην αρμοδιότητα των υπαλλή¬ 
λων ανήκουν: 

1. Η φροντίδα για την παραλαβή από το γραφείο προ¬ 
μηθειών και διαχείρισης της αναγκαίας ποσότητας τρο¬ 
φίμων. 

2. Η επιμέλεια για την έγκαιρη παρασκευήτου φαγητού 
σύμφωνα με το ισχύον ποσοτολόγιο και διαιτολόγιο. 

3. Η φροντίδα για την έγκαιρη τακτοποίηση των προμη- 
θευόμενων τροφίμων και ειδών καθαριότητας, στον κα¬ 
τάλληλο χώρο αποθήκευσής τους και η μέριμνα για τη 
διατήρηση τηςτάξης και καθαριότητας του χώρου αυτού. 

4. Η φροντίδα για την προετοιμασία του φαγητού, το 
σερβίρισμα του προγεύματος και γεύματος των παιδιών. 

5. Η φροντίδα για το πλύσιμο των πιάτων και ποτηριών 
και των άλλων μαγειρικών σκευών και η τακτοποίησή τους. 

6. Η ευθύνη για τα μαγειρικά σκεύη και λοιπά είδη εστιά- 
σεως που παραλαμβάνουν, για την καλή συντήρηση και 
καθαριότητά τους καθώς και του χώρου του μαγειρείου. 

7. Η ευθύνη για την καθαριότητα των εξωτερικών χώ¬ 
ρων του Παιδικού σταθμού. 

8. Η ευθύνη για την παραλαβή του ιματισμού και η καλή 
συντήρηση και φύλαξή του στον κατάλληλο χώρο. 

9. Η φροντίδα για τηντακτοποίηση των κρεβατιών καιτη 
συχνή αλλαγή σεντονιών. 

10. Η υποχρεωτική χρήση των μέσων και ειδών ατομικής 
προστασίας και υγιεινής (γάντια, καπέλα, ρόμπες κ.λπ.) 
για την αποφυγή μολυσματικών ασθενειών. 

ΑΡΘΡΟ 6 

Αρμοδιότητες Προϊστάμενου Παιδικού Σταθμού 

Ο Προϊστάμενος του Παιδικού Σταθμού ευθύνεται ένα¬ 
ντι του Προέδρου καιτου Διοικητικού Συμβουλίου, για την 
αποτελεσματική και αποδοτική εκτέλεση των λειτου ργιών 
του Παιδικού Σταθμού προγραμματίζοντας, οργανώνο¬ 
ντας, στελεχώνοντας, συντονίζοντας και ελέγχοντας τις 
επί μέρους δραστηριότητες, έτσι ώστε να εκπληρώνονται 
οι περιοδικοί (τακτικοί και στρατηγικοί) στόχοι του Παιδι¬ 
κού Σταθμού που περιλαμβάνονται στα αντίστοιχα προ¬ 
γράμματα δράσης. 

Ειδικότερα στην αρμοδιότητάτου ανήκουν: 

1. Η εύρυθμη λειτουργία του Παιδικού Σταθμού και η τή¬ 
ρηση του Κανονισμού Λειτουργίας. 

2. Η εφαρμογή των σύγχρονων απόψεων της Παιδαγω¬ 
γικής και της ψυχολογίας. 

3. Η παροχή σωστής προσχολικής αγωγής στα φιλοξε¬ 
νούμενα νήπια, σε συνεργασία με τους Βρεφονηπιοκό¬ 
μους. 

4. Εισηγείται στο Διοικητικό Συμβούλιο κάθε θέμα που 
άπτεται με τη λειτουργία, το προσωπικό, τους γονείς και 
την υλικοτεχνική υποδομή του Παιδικού Σταθμού όπως: 

- Τον αριθμό και τις ειδικότητες του προσωπικού που εί¬ 
ναι αναγκαίο, προκειμένου να διασφαλιστεί η εύρυθμη 
λειτουργία του. 

- Το παιδαγωγικό υλικό και τον πάσης φύσεως εξοπλι¬ 
σμό. 

- Τις απαραίτητες εργασίες για την επισκευή και συντή¬ 
ρηση του κτιρίου. 

- Την επιμόρφωση του προσωπικού. 

5. Προΐσταται όλου του προσωπικού του Παιδικού 
Σταθμού και εποπτεύει αυτό για τη σωστή εκτέλεση των 
καθηκόντωντου. 

6. Επιλαμβάνεται κάθε θέμα που αφορά το προσωπικό 
και καθορίζει το ωράριο εργασίας. 

7. Συνεργάζεται αρμονικά με το Γραφείο Διοικητικού - 
Οικονομικού, το οποίο οφείλει να παρέχει κάθε στοιχείο 
για να διασφαλιστεί η εύρυθμη λειτουργία του Σταθμού 
και η επίτευξη των σκοπώντου. 

8. Συγκαλεί συγκεντρώσεις προσωπικού, γονέων. 

9. Τηρεί όλα τα απαραίτητα βιβλία. 

10. Είναι υπεύθυνος για την κατάρτιση Προϋπολογι¬ 
σμού - Ισολογισμού - Απολογισμού. 

ΑΡΘΡΟ 7 

Κανονισμός Λειτουργίας 

Κάθε άλλη λεπτομέρεια που αφορά στα καθήκοντα του 
προσωπικού και στη λειτουργία των επιμέρους υπηρε¬ 
σιών και δεν αναφέρονται στον παρόντα οργανισμό, ρυθ¬ 
μίζονται από τον κανονισμό λειτουργίας, Απόφ. Γ2α/οικ. 
4108/88, Φ.Ε.Κ. 546/88 τ.Β'. 

ΑΡΘΡΟ 8 
Οργανικές θέσεις 

Τα προσόντα διορισμού του προσωπικού στις οργανικές 
θέσεις περιγράφονται στο Π.Δ. 37α/87 και στο Π.Δ. 22/90. 

Η οργανική σύνθεση και η διαβάθμιση κατά κατηγορία, 
κλάδο και βαθμό προσωπικού έχει ως εξής: 

ΤΑΚΤΙΚΕΣ ΟΡΓΑΝΙΚΕΣ ΘΕΣΕΙΣ 
ΜΕ ΣΧΕΣΗ ΕΡΓΑΣΙΑΣ ΔΗΜΟΣΙΟΥ ΔΙΚΑΙΟΥ 

1. Μία (1) θέση κατηγορίας και κλάδου ΤΕ Νηπιαγωγών 
προσωρινών με βαθμό Α 


2. Δύο (2) θέσεις κατηγορίας και κλάδου ΤΕ9 Βρεφονη- 
πιοκομίας με βαθμό Δ-Α. 

3. Μία (1) θέση κατηγορίας και κλάδου ΔΕΙ Διοικητικού 
με βαθμό Δ-Α. 

4. Μία (1) θέση κατηγορίας και κλάδου ΥΕ Μαγείρων με 
βαθμό Ε-Β. 

5. Μία (1) θέση κατηγορίας και κλάδου ΥΕ Καθαρί¬ 
στριας με βαθμό Ε-Β. 

ΑΡΘΡΟ 9 
Προϊστάμενος 

Ο Προϊστάμενος του Παιδικού Σταθμού ορίζεται ύστε¬ 
ρα από επιλογή κατά τις οικείες διατάξεις από την κατη¬ 
γορία και κλάδο ΠΕ Νηπιαγωγών (Προσωρινός) και εν ελ¬ 
λείψει από την κατηγορία και κλάδο ΤΕ Νηπιαγωγών 
(Προσωρινός) ή ΤΕ9 Βρεφονηπιοκόμων και εν ελλείψει 
από την κατηγορία και κλάδο ΔΕΙ με βαθμό Α' και εν ελ¬ 
λείψει με βαθμό Β'. 

Τον προϊστάμενο που απουσιάζει ή κωλύεται αναπλη¬ 
ρώνει στα καθήκοντάτου ο ανώτερος κατά βαθμό υπάλ¬ 
ληλος και ο αρχαιότερος, που υπηρετεί στην ίδια οργα¬ 
νωτική μονάδα και εφόσον ο κλάδος στον οποίο ανήκει 
προορίζεται για κατάληψη θέσεων προϊσταμένων. 

ΑΡΘΡΟ 10 

Προσωπικό Εποχιακών Αναγκών, 

Εξωτερικοί Συνεργάτες 

Α. Συνιστώνταιτρεις (3) θέσεις, με σχέση εργασίας ιδιω¬ 
τικού δικαίου ορισμένου χρόνου, για την αντιμετώπιση 
εποχιακών ή άλλων περιοδικών αναγκών (Ν. 2503/97, άρ¬ 
θρο 18παρ. 12). 

Η πλήρωση των θέσεων αυτών θα γίνεται σύμφωνα με 
τις ισχύουσες κάθε φορά διατάξεις και εγκυκλίους που 
αφορούν στο προσωπικό αυτό. 

Β. Ακόμη ο Παιδικός Σταθμός μπορεί να έχει εξωτερι¬ 
κούς συνεργάτες με σύμβαση μίσθωσης έργου, των 
οποίων τα καθήκοντα και οι υποχρεώσεις αναφέρονται 
στον κανονισμό λειτουργίας. 

ΑΡΘΡΟ 11 
Τελικές Διατάξεις 

Α. Κατά την έναρξη της ισχύος του παρόντος Οργανι¬ 
σμού οι υπηρετούντες υπάλληλοι κατατάσσονται στις 
αντίστοιχες θέσεις των σχετικών κλάδων. 

Β. Η ισχύς του παρόντος Οργανισμού αρχίζει από τη δη¬ 
μοσίευσή του στην Εφημερίδα της Κυβερνήσεως, οπότε 
παύει να ισχύει κάθε προηγούμενη σχετική απόφαση. 

ΑΚΡΟΤΕΛΕΥΤΑΙΟ ΑΡΘΡΟ 
Κάλυψη Δαπάνης 

Από την ψήφιση αυτού του Οργανισμού Εσωτερικής 
Υπηρεσίας του Νομικού Προσώπου Δημοτικού Παιδικού 
Σταθμού Τσοτυλίου, προκαλείται δαπάνη σε βάρος του 
προϋπολογισμού οικονομικού έτους 1999 ύψους 
29.000.000 δρχ. η δε μελλοντική επιβάρυνση του προϋ¬ 
πολογισμού δεν είναι δυνατό να υπολογισθεί. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κοζάνη, 12 Σεπτεμβρίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 

ΧΑΡΑΛΑΜΠΟΣ ΧΑΤΖΗΣΑΒΒΑΣ 

